SALEE จุดพลุ! Q2/59 พลิกกำไร 5.46 ลบ.
SALEE จุดพลุ! Q2/59 พลิกกำไร 5.46 ลบ.จากปีก่อนขาดทุน 0.25 ลบ.หลังรายได้เพิ่มขึ้น-ต้นทุนขายและค่าใช้จ่ายลดลง ขณะที่ช่วง 6 มีกำไร 20.60 ลบ. ลดลง 18% จากปีก่อน 25.07 ลบ.
9 ส.ค. 2559

บริษัท สาลี่อุตสาหกรรม จำกัด (มหาชน) หรือ SALEE รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 5.46 ล้านบาท หรือมีกำไรสุทธิ 0.0036 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 0.25 ล้านบาท หรือขาดทุนสุทธิ 0.0002 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 20.60 ล้านบาท หรือมีกำไรสุทธิ 0.0135 บาทต่อหุ้น ลดลง 18% เทียบกับช่วงเดียวกันของปีก่อนที่มี่กำไรสุทธิ 25.07 ล้านบาท หรือมีกำไรสุทธิ 0.0165 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกมีกำไรเนื่องจากบริษัทมีรายได้เพิ่มขึ้น รวมทั้งต้นทุนขายและค่าใช้จ่ายในการดำเนินงานลดลง